**ДОГОВОР**

Днес, \_\_\_\_\_\_\_\_\_\_\_\_\_\_, в гр. София, между:

1. **„ДИРЕКТ.БГ” ЕООД**, вписано в Търговския регистър на СГС с решение по ф.д. No17978/2007г., **ЕИК: 175413462**, ДДС No:BG175413462, с търговска марка DELEGATES, представлявано от Кирил Бедров, наричано за краткост **DELEGATES** и
2. Фирма\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **ЕИК:** \_\_\_\_\_\_\_\_\_\_\_\_\_\_\_\_\_\_\_, със седалище и адрес на управление в гр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,МОЛ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, и-мейл:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, наричaно за краткост **КЛИЕНТ,** се сключи този договор, с който страните се споразумяха за следното:
3. **Предмет на договора**

**Чл. 1.** С този договор КЛИЕНТЪТ възлага, а DELEGATES приема срещу възнаграждение да извършва куриерски услуги при заявка от страна на КЛИЕНТА.

1. **Срок на договора и прекратяване**

**Чл. 2. (1)** Настоящият договор се сключва за срок от една година и влиза в сила от датата на неговото подписване от страните.

**(2)** Освен ако някоя от страните не уведоми писмено другата в рамките на един месец преди изтичане на срока по ал.1, че желае да го прекрати, договорът се подновява автоматично за нов едногодишен период.

**Чл. 3.** Всяка от страните има право да прекрати договора с едномесечно предизвестие, отправено до другата страна в писмена форма.

1. **Цени и начин на плащане**

**Чл. 4. (1)** Цената за съответния вид услуга се определя съгласно тарифата поместена в интернет сайта на DELEGATES, <https://www.delegatecourier.eu/ceni>

**(2)** Клиентът заплаща дължимото възнаграждение в 10-дневен срок от получаването на фактурата по банков път по банкова сметка на DELEGATES, изписана на фактурата.

1. **Права и задължения на DELEGATES**

**Чл. 5.** Да изпълнява точно и добросъвестно заявените от КЛИЕНТА поръчки за куриерски услуги, ако изискванията на последния не противоречат на закона. Начинът на заявяване на отделните видове услуги става в онлайн платформата на DELEGATES, <https://www.delegates.eu> или [http://webapi.delegates.eu](http://webapi.delegates.eu/)

**Чл. 6.** Да не разпространява данните и информацията, станали му известни във връзка и по повод извършването на възложените му от КЛИЕНТА поръчки.

**Чл. 7.** Незабавно, в писмена форма, да уведомява КЛИЕНТА за евентуални промени в условията и ценоразписа на предлаганите услуги, като новите условия и цени влизат в сила в едномесечен срок след получаване на уведомлението.

**Чл. 8.** Да запази пратката в количествено и качествено отношение от момента на приемането ѝ до момента на предаването ѝ.

**Чл. 9.** Да пази пратката, и да извести своевременно КЛИЕНТА, ако получателят не може да бъде намерен на посочения адрес или откаже да приеме пратката.

**Чл. 10.** Да представя на КЛИЕНТА справка за всеки месец на действие на този договор, включваща всички извършени за съответния месец услуги по заявки на последния, дължимите възнаграждения, както и фактура за извършените плащания.

**Чл. 11.** DELEGATES има право да не приеме заявка в случай на невъзможност да извърши поръчката. За невъзможност се приемат и случаите, в които DELEGATES поради каквато и да е причина не е в състояние да осигури извършването на услугата изцяло или извършването ѝ в срок. Приемането на пратката за изпълнение се удостоверява в онлайн платформата на DELEGATES със статус „Приета“, който КЛИЕНТА може да следи в реално време в профила си или чрез известяване по имейл.

**Чл. 11 (1).** DELEGATES се задължава за всички пратки, подадени от КЛИЕНТА, с обявен „Наложен платеж“, да събира посочените суми в брой от получателя на пратката. Всички суми се отчитат и издължават на КЛИЕНТА до края на следващия работен ден. DELEGATES е задължен при отказ или невъзможност за плащане от страна на получателя на сумата по наложения платеж, да върне пратката за сметка на КЛИЕНТА.

1. **Права и задължения на КЛИЕНТА**

**Чл. 12. (1)** Да предава на DELEGATES предмета на доставка в състояние и опаковка, отговарящи на особените изисквания за отделните видове пратки.

**(2)** Когато състоянието и опаковката са явно неподходящи DELEGATES може да приеме пратката, ако КЛИЕНТЪТ заяви писмено, че вредите, които биха настъпили са за негова сметка.

**Чл. 13.** Да предоставя на DELEGATES всякаква информация, необходима на последния за извършването на отделните видове услуги.

**Чл. 14. (1)** Да заплаща на DELEGATES възнаграждение за извършените от него куриерски услуги, съгласно чл. 4 от този договор.

1. **Отговорност на DELEGATES**

**Чл. 15.** Когато DELEGATES предаде пратката по-късно от уговорения срок и поради забавянето КЛИЕНТЪТ вече няма интерес от изпълнението, DELEGATES дължи обезщетение на КЛИЕНТА в размер на цената на съответната услуга, ако тя е била платена.

**Чл. 16.** DELEGATES отговаря до сума в размер на 500лв. (петстотин) лева за нанесени вреди, причинени от изгубването, погиването или повреждането (изцяло или частично) на пратка, освен ако вредите се дължат на качествата на пратката или на явно неподходяща опаковка. Стойността на наложения платеж към всяка пратка, се обявява от КЛИЕНТА в товарителницата.

**Чл. 17.** Ако изгубена пратка, за която КЛИЕНТЪТ е бил обезщетен, бъде намерена, DELEGATES, след като вземе необходимите мерки за запазването ѝ, уведомява за това писмено КЛИЕНТА. Ако последният или посочено от него лице приеме пратката, той дължи възстановяване на полученото обезщетение.

**Чл. 18.** DELEGATES не отговаря, когато поради непълен или погрешен адрес пощенската пратка е доставена на друго лице.

**Чл. 19. (1)** КЛИЕНТЪТ има право да предяви рекламация пред DELEGATES в десет дневен срок от извършената доставка и да иска обезщетение в пълен размер на стойността на повредената или унищожена пратка, като DELEGATES се задължава да изплати в 10-дневен срок обезщетението.

**(2)** Пропускането на срока по ал.1 преклудира правото на рекламации и иск.

**Чл. 20. (1)** DELEGATES не отговаря за неизпълнението, причинено от непреодолима сила.

**(2)** Когато DELEGATES не може да изпълни задълженията си поради непреодолима сила, в подходящ срок уведомява писмено КЛИЕНТА в какво се състои непреодолимата сила и какви са възможните последици от нея за изпълнението на договора.

**(3)** Докато трае непреодолимата сила изпълнението на задълженията на DELEGATES се спира.

**(4)** Ако непреодолимата сила трае толкова, че КЛИЕНТЪТ няма интерес от изпълнението на доставката, той има право да прекрати договора. Това право има и DELEGATES.

1. **Отговорност на КЛИЕНТА**

**Чл. 21.** При неизпълнение на задълженията по т.14 ВЪЗЛОЖИТЕЛЯТ (КЛИЕНТЪТ) дължи лихва за забавяне в размер на законната лихва за забава, за всеки ден на забавянето.

**Чл. 22.** КЛИЕНТЪТ отговаря в пълен размер за вредите и особените разноски, причинени на DELEGATES от скритите недостатъци на предмета на пратката или поради непълна или невярна информация относно нейните особености.

1. **Мерки за сигурност**

**Чл. 23.** От съображения за сигурност пратките трябва да бъдат запечатвани пред куриерите, след като бъде установено съдържанието им. Не се приемат пратки, които са предварително запечатени или с непълни данни за подател и получател.

**Чл. 24.** DELEGATES няма да изпълнява куриерски услуги на пратки със съдържание на следните предмети и вещества:

* наркотични, упойващи, психотропни и отровни вещества;
* оръжие, взривни, запалителни или други опасни вещества и предмети;
* предмети и вещества, които поради своето естество или опаковка представляват опасност за живота и здравето на служителите на DELEGATES или на други лица или могат да замърсят или повредят други пратки и съоръжения;
* религиозни материали на забранени или нерегистрирани в страната секти и организации;
* движими паметници на културата, за които няма издадено разрешение или сертификат;
* в пощенските пратки, с изключение на пратките с обявена стойност, не се допуска поставянето на монети, банкноти, парични знаци, чекове за пътуване, предмети, които представляват ценност за подателя, платина, злато, сребро, обработени или необработени скъпоценни камъни и други ценни предмети.
* бутилирани алкохолни напитки с код по КН 2208 с бандероли, на които е указано номинално количество в литри, по-ниско или по-високо от вместимостта на съответната бутилка (чл. 99, ал. 1, т. 2 от ЗАДС);
* бутилирани алкохолни напитки с код но КН 2208 без бандерол, когато такъв с задължителен, облепени с неистински или подправен бандерол или с бандерол с изтекъл срок на валидност (чл. 99, ал. 1, т. 3 от ЗАДС);
* бутилирани алкохолни напитки с код по КН 2208 с бандерол ОНТУ РКЕЕ(чл. 99, ал. 1, т. 4 от ЗАДС);
* тютюневи изделия без бандерол, когато такъв е задължителен, облепени с неистински или подправен бандерол или с бандерол е изтекъл срок на валидност (чл. 99, ал. 2, т. 2 от ЗАДС);
* тютюневи изделия в насипно състояние или на отделни късове и бройки от отворени опаковки, освен в случаите при продажба на ръчно свити пури (чл. 99, ал. 2, т. 3 от ЗАДС);
* тютюневи изделия с надпис, който задължително съдържа думите ОСТУ РКЕЕ (чл. 99, ал. 2, т. 4 от ЗАДС);
* ръчно свити цигари или цигари, изработени от заготовки с филтър, в количество над 40 къса (чл. 99, ал. 2, т. 5 от ЗАДС);
* отпадъци от тютюн, които не представляват тютюн за пушене (за лула и цигари) по смисъла на чл. 12 от ЗАДС, освен при изключенията предвидени в закона (чл. 99, ал. 2, т. 6 от ЗАДС);
* тютюневи изделия с български валиден бандерол, които се изпращат с цел продажба от търговци, които не притежават разрешение за продажба на тютюневи изделия (чл. 100а, ал. 1 от ЗАДС);
* тютюневи изделия с български валиден бандерол, които се изпращат с цел продажба от физически лица, които не са еднолични търговци (чл. 100а, ал. 2 от ЗАДС);
* наливни (небутилирани) алкохолни напитки с код по КН 2208 и с алкохолно съдържание равно и превишаващо 15 % УО1. (чл. 101, ал. 1 и 2 от ЗАДС);
* алкохолни напитки с код по КН 2208 и с алкохолно съдържание равно и превишаващо 15 % УО1, в пластмасови опаковки (бутилки) над 0,5 литра (чл. 101, ал. 3 и 4 от ЗАДС).

1. **Лични данни**

**Чл. 25.** DELEGATES обработва личните данни, предоставени от потребителите, с цел осъществяване на законните си търговски дейности съгласно действащото законодателство, в това число като оператор, предоставящ неуниверсални пощенски услуги. DELEGATES обработва лични данни относно физическата идентичност на потребителите, които могат да бъдат разкривани и предоставяни на трети физически и юридически лица в случаите, предвидени в действащото законодателство, както и за изпълнение на предоставяните от DELEGATES услуги. Използвайки услугите на DELEGATES, потребителите се съгласяват с това разкриване и предоставяне. Отказът да предоставят личните данни означава отказ от страна на потребителите да встъпят в договорни отношения с DELEGATES. Потребителите имат право на достъп и коригиране на отнасящите се до тях лични данни, обработвани от DELEGATES, съгласно реда, предвиден в ЗЗЛД, като отправят заявление на имейл sofia@delegatecourier.eu

**DELEGATES: КЛИЕНТ:**

**/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_/**